«Урысей зэкъуэт» партым и ХVI съездыр иухащ
2017 гъэм щIышылэм и 21-22-хэм Москва щызэхэтащ «Урысей зэкъуэт» партым и ХVI съездыр. Ар иригъэкIуэкIащ партым и тхьэмадэ, УФ-м и премьер-министр Медведев Дмитрий. ЗэIущIэшхуэм делегат 728-рэ хэтащ, УФ-м и Правительствэм, эксперт зэгухьэныгъэхэм, хъыбарегъащIэ IуэхущIапIэхэм я лIыкIуэу хьэщIэ минитIым щIигъу кърихьэлIащ.
«Урысей зэкъуэтым» и тхьэмадэм съездым щищIа докладым партым иужьрей илъэситхум иригъэкIуэкIа лэжьыгъэм кърикIуахэр къыщипщытэжащ, 2016 гъэм хэхыныгъэхэр зэрекIуэкIам щыхэплъэжащ. Апхуэдэу докладым хэхауэ щызэпкърыхащ «Урысей зэкъуэт» партым и фракцэу Къэрал Думэм хэтым япэ мазэхэм къриубыдэу и лэжьыгъэр зэрызэтриухуар, хэхыныгъэм ирихьэлIэу партым зэхилъхьа программэр, УФ-м и Президентым Федеральнэ Зэхуэсым Зэрызыхуигъэзам къыщыгъэувахэр гъэзэщIэнымкIэ хэкIыпIэхэр.
Партым и тхьэмадэм и докладымрэ гупиблу гуэшауэ съездым щрагъэкIуэкIа зэхыхьэхэм делегатхэм щыжаIахэмрэ хэплъэжри, къызэхуэсахэм зэакъылэгъуу жаIащ «Урысей зэкъуэтым» хэхыныгъэм ирихьэлIэу игъэхьэзыра программэр, къэралым и Президентым и указ-хэр, абы Федеральнэ Зэхуэсым Зэрызыхуигъэзар зэман благъэм къриубыдэу къэралым зэрызиужьыну щIыкIэм и лъабжьэу зэрыщытыр. Делегатхэм къыхагъэщхьэхукIащ а документхэм япкъ иткIэ къэув къалэнхэмрэ партым и программэхэмрэ гъэзэщIэным цIыхубэр нэхъ зыубгъуауэ къыхэшэн зэрыхуейр.
Съездым къищта унафэхэм япкъ иткIэ партым и Совет нэхъыщхьэм и президиумым къалэн щащIащ парт проект нэхъыщхьэхэр зэрагъэзащIэр къипщытэжыну, адэкIэ зэлэжьын хуей Iуэху нэхъыщхьэхэр иубзыхуну.
Программэхэр гъэзэщIа зэрыхъур гъэ къэс къэпщытэжыным, апхуэдэу, хуей хъумэ, а программэхэр гъэтэмэмыжы- ным теухуауэ Медведев Дмитрий къыхилъхьар делегатхэм даIыгъащ. Апхуэдэу партым и Iэтащхьэм и жэрдэмкIэ хэплъэри, унафэ ящIащ Уставым ипкъ иткIэ партым и пэщIэдзэ организацэхэм я лIыкIуэу Совет нэхъыщхьэм хэтхэм я бжыгъэр процент 20-м щегъэжьауэ процент 30-м нагъэсыну.
Делегатхэмзэакъылэгъуупартым и тхьэмадэу Медведев Дмитрий, Совет нэхъыщхьэм и унафэщIу Грызлов Борис, Генеральнэсоветым и секретару Неве-ров Сергей сымэхахыжащ. Ауэ абы къыдэкIуэуГенеральнэсоветымхэтхэм я зэхуэдитIырзэрахъуэкIащ. «Урысей зэкъуэт» урысейпсополитикэпартым и Совет нэхъыщхьэмхагъэхьащКъэбэрдей-БалъкъэрРеспубликэм и IэтащхьэКIуэкIуэ Ю. А. «Урысейзэкъуэт» партым и фракцэуКъэралДумэмщыIэм и унафэщIым и япэкъуэдзэЩхьэгуэш А. Л. партым и лэжьакIуэ орган нэхъыщхьэм — Генеральнэсоветым и президиумымхахащ. Генеральнэсоветымхагъэхьащпартым и Къэбэрдей-БалъкъэрщIыналъэкъудамэм и секретарь АфэщIагъуэ М. Хь.
